420.03 REGOLAMENTI DWAR IL-PROĊEDURI TA’ L-ASIL (MEZZI KIF TIĠI FAĊILITATA L-IDENTIFIKAZZJONI TA’ APPLIKANT) L-AVVIŻ LEGALI 254 ta’ l-2001. L-AVVIŻ LEGALI 254 ta’ l-2001. 1. Titolu. It-titolu ta’ dawn ir-regolamenti huwa Regolamenti dwar il-Proċeduri ta’ l-Asil (Mezzi kif tiġi Faċilitata l-Identifikazzjoni ta’ Applikant). 2. Tifsir. Kap. 420. F’dawn ir-regolamenti, kemm-il darba r-rabta tal-kliem ma tkunx teħtieġ xort’oħra, t-tifsiriet mogħtijin fl-artikolu 2 ta’ l-Att dwar ir-Rifuġjati, hawnhekk iżjed ’il quddiem f’dawn ir-regolament imsemmi bħala "l-Att", għandhom ikunu wkoll applikabbli f’dawn ir-regolamenti. 3. Mezzi kif tiġi faċilitata l-identifikazzjoni ta’ l-applikanti għal status ta’ rifuġjat. (1) Persuna li tkun qegħda t fittex asil f’Malta, u, jew kull membru dipendenti tal-familja tagħha, għandha tenħtieġ mill-Uffiċjal ta’ l-Immigrazzjoni, jew mir-rappreżentant tiegħu, meta hi tagħmel applikazzjoni skond l-artikolu 8 ta’ l-Att, li tiġi fotografata jew li jittieħdulha l-impressjonijiet tal-marki tas-swaba jew tal-pali ta’ l-idejn tagħha bil-għan li tiġi faċilitata l-identifikazzjoni. Dawk il-fotografiji jew l-impressjonijiet tal-marki tas-swaba jew tal-pali ta’ l-idejn tagħha għandhom jiddaħħlu fil-formola ta’ l-applikazzjoni tal-persuna għall-istatus ta’ rifuġjat, jew f’kull record personali uffiċjali ieħor li jkollu x’jaqsam ma’ dik l-applikazzjoni. (2) Il-fotografiji jew l-impressjonijiet tal-marki tas-swaba jew tal-pali ta’ l-idejn tagħha provduti mill-persuna li tkun qegħda t fittex asil, u, jew xi membru dipendenti tal-familja tagħha, għall-finijiet tas-sub regolament (1), ma għandhomx jingħataw lil xi persuna oħra ħlief bil-kunsens tal-persuna, jew persuni, li jkunu jirreferu għalihom jew b’ordni ta’ l-Avukat Ġenerali jew ta’ xi qorti jew bl-awtorizzazzjoni tal-Ministru, jew bi twettiq ta’ xi obbligu internazzjonali li jkun daħal fih l-Gvern ta’ Malta. (3) Persuna li tkun qegħda t fittex asil, jew xi membru dipendenti tal-familja tagħha, li tirrofta li tipprovdi xi mezz ta’ identifikazzjoni skond ma hemm fis-sub regolament (1), jista’ jkollha l-applikazzjoni tagħha għal status ta’ rifuġjat miċħuda milli tingħata konsiderazzjoni ulterjuri, kemm-il darba l-Ministru ma jkunx jidhirlu, wara li jikkonsulta lill-Kummissarju tar-Rifuġjati, jew lil xi persuna kompetenti oħra hekk kif huwa jista’ jqis li jkun meħtieġ, li jkun hemm raġunijiet konvinċenti li jkunu jiġġustifikaw ir-rifjut ta’ dik il-persuna. (4) Meta l-Uffiċjal ta’ l-Immigrazzjoni, jew ir-rappreżentant tiegħu, jkun qiegħed jitlob lil xi persuna li tkun qegħda t fittex asil, u, jew lil xi membru dipendenti ieħor tal-familja tagħha, biex jipprovdu xi mezz ta’ identifikazzjoni skondma hawn f’dawn ir-regolamenti, dawn għandhom jiġu mgħarrfa- (a) li l-persuna, u, jew xi membru dipendenti tal-familja tagħha, jkunu qegħdin jintalbu jipprovdu mezz ta’ identifikazzjoni f’konnessjoni ma’ l-applikazzjoni ta’ dik il-persuna u, jew, membru dipendenti tal-familja tagħha; u (b) lir-rifjut li jiġi provdut dak il-mezz ta’ identifikazzjoni min-naħa tal-persuna, jew mill-membru dipendenti tal-familja tagħha, jista’ jwassal għas-sospensjoni jew it-terminazzjoni tal-proċeduri ta’ asil msejsa fuq l-applikazzjoni kif hemm provdut fl-Att.